b"\n_START_ARTICLE_\nJordi Llopart i Ribas\n_START_SECTION_\nBiografia\n_START_PARAGRAPH_\nVa n\xc3\xa9ixer el 5 de maig de 1952 al Prat de Llobregat, poblaci\xc3\xb3 situada a la comarca del Baix Llobregat. El 16 de desembre de 2014 es va fer p\xc3\xbablica la dif\xc3\xadcil situaci\xc3\xb3 que travessava per culpa la crisi econ\xc3\xb2mica, estant sense feina amb seixanta-dos anys i dos fills al seu c\xc3\xa0rrec, tot i haver estat un esportista d'elit que va donar la primera medalla ol\xc3\xadmpica a l'historial de l'atletisme espanyol.\n_START_SECTION_\nCarrera esportiva\n_START_PARAGRAPH_\nVa participar, als 28 anys, en els Jocs Ol\xc3\xadmpics d'estiu de 1980 realitzats a Moscou (Uni\xc3\xb3 Sovi\xc3\xa8tica), on va aconseguir guanyar la medalla de plata en la prova ol\xc3\xadmpica dels 50 quil\xc3\xb2metres marxa, quedant per darrere de l'alemany oriental Hartwig Gauder. Posteriorment particip\xc3\xa0 en els Jocs Ol\xc3\xadmpics d'estiu de 1984 realitzats a Los Angeles (Estats Units), on fou set\xc3\xa8 en la mateixa prova, una posici\xc3\xb3 que caigu\xc3\xa9 a la tretzena pla\xc3\xa7a en els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud)._NEWLINE_Al llarg de la seva carrera guany\xc3\xa0 una medalla d'or en el Campionat d'Europa d'atletisme."